‘See van Galilea’ weer ná jare volDie Meer van Gennesaret (Foto: de:Benutzer:Datafox via Wikimedia Commons) Die Meer van Gennesaret/Tiberias, ook algemeen bekend as die See van Galilea, is ná jare weer vol danksy swaar reën in die gebied, het beamptes in Israel Vrydag gesê. Die meer se vlak is tans op 208,9 m onder seevlak, net 10 cm laer as ŉ vorige rekordhoogte. Die streek het in 2017 onder erge droogte gebuk gegaan en die vlak was in daardie stadium 214 m onder seevlak. Die Meer van Gennesaret is die laagste varswatermeer en die tweede laagste meer ter wêreld. Dit is ook Israel se belangrikste bron van water. Pelgrims besoek graag die meer wat ŉ prominente rol speel in die Bybel. Jesus het verskeie wonderwerke hier uitgevoer, waaronder om op water te loop en ŉ skare te voed met slegs vyf brode en twee visse.